آمریکانین خاریجی ایشلر ناظیری رکس تیلرسون میانماردا آوقوست آیین‌دان بو یانا 600 مین‌دن چوخ آراکان مسلمانی‌نین بنگلادش-ه قاچماسینا سبب اولان زوراکی‌لیق دالغاسینی "اتنیک تمیزلمه" اولا‌راق آدلاندیردی.
تیلرسون آراکان مسلمان‌لاری‌نین دؤزولمه‌یه‌جک درجه‌ده آغری-آجی چکدیک‌لرینی، بو وضعیته گؤره میانمار تهلوکه‌سیزلیک قوه‌لری‌نین و یئرلی بودیست میلیس‌لرین مسئولیت داشیدیق‌لارینی سؤیله‌دی.
تیلرسون میانمار اردوسونون زوراکی‌لیق دالغاسی‌نین باشلاماسینا گؤره مسئولیتی آراکان روهینگیا قورتولوش اوردوسونون اوزرینه آتماسینی دا تنقید ائده‌رک:" بو دهشت‌لی ظلم هئچ بیر پروواکاسیونلا حاقلی گؤستریله بیلمز"دئدی.
تیلرسون دلیل لرین دقتلی و اطرافلی آنالیزین‌دن سونرا بونون اتنیک تمیزلمه اولدوغونون معین ائدیلدیگینی، آمریکانین "هدف گوزله‌ین تحریم " ده داخیل اولماقلا، قانونی یوللا عدالتی تامین ائتمه‌یه چالیشاجاغینی قئید ائتدی.
قئید ائدک کی، آمریکا خاریجی ایشلر ناظیری کئچن هفته میانمارا گئده‌رک، اؤلکه‌نین حاضیرکی لیدری آونگ سان سوو کیی و آراکان عملیات‌لارینا رهبرلیک ائدن باش قرارگاه رئیسی مین آونگ هلاینگ ایله گؤروشموشدو.
سپتامبر آییندا بیرلشمیش میللت‌لر تشکیلاتی دا آراکاندا تؤره‌دیلن وحشی‌لیگی "ائتنیک تمیزلمه" آدلاندیرمیشدی.
